CELEX: 32021D0503(01)
Language: bg
Date: 2021-04-23 00:00:00
Title: Решение на Съвета от 23 април 2021 година за приемане на позицията на Съвета по проект за коригиращ бюджет № 2 на Европейския съюз за финансовата 2021 година 2021/C 161 I/02

3.5.2021   
               
               
                  BG
               
               
                  Официален вестник на Европейския съюз
               
               
                  CI 161/2
               
            
         РЕШЕНИЕ НА СЪВЕТА
         от 23 април 2021 година
         за приемане на позицията на Съвета по проект за коригиращ бюджет № 2 на Европейския съюз за финансовата 2021 година
         (2021/C 161 I/02)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
         като взе предвид Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, и за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014, (ЕС) № 283/2014 и Решение № 541/2014/ЕС, и за отмяна на Регламент (ЕС, Евратом) № 966/2012 (1), и по-специално член 44 от него,
         като има предвид, че:
         
                     —
                  
                  
                     бюджетът на Съюза за финансовата 2021 година беше окончателно приет на 17 март 2021 г. (2);
                  
               
                     —
                  
                  
                     на 24 март 2021 г. Комисията представи предложение, съдържащо проект за коригиращ бюджет № 2 към общия бюджет за финансовата 2021 година;
                  
               
                     —
                  
                  
                     предвид безпрецедентната криза и необходимостта от финансиране на бързи ответни политически мерки в кратки срокове е целесъобразно по изключение да се постигне съгласие по предложението на Комисията да се предвидят средства по Инструмента за спешна подкрепа — в размер на 100 млн. евро — с оглед на потенциалното отражение върху бюджета на възникващите нужди, свързани с развитието на пандемията. Този начин на бюджетиране не следва да съставлява прецедент и Комисията следва да използва бюджетните кредити, свързани с този резерв, единствено за борба с пандемията от COVID-19 чрез действия, допустими съгласно Регламент (ЕС) 2020/521 на Съвета от 14 април 2020 г. за активиране на спешната подкрепа по Регламент (ЕС) 2016/369 и за изменение на разпоредбите на посочения регламент предвид избухването на COVID-19 (3);
                  
               
                     —
                  
                  
                     с оглед на спешното предоставяне на достатъчно бюджетни кредити в рамките на Инструмента за спешна подкрепа (ESI) през 2021 г. и на финансовия принос на ЕС за Европейския център за профилактика и контрол върху заболяванията (ECDC) в отговор на пандемията от COVID-19, Съветът трябва да пристъпи незабавно към приемането на позицията си по проекта за коригиращ бюджет № 2 към общия бюджет за 2021 г. Поради това е оправдано, в съответствие с член 3, параграф 3 от Процедурния правилник на Съвета, да бъде съкратен срокът от осем седмици за информиране на националните парламенти, определен в член 4 от Протокол № 1,
                  
               ПРИЕ НАСТОЯЩОТО РЕШЕНИЕ:
         
            Член единствен
            Позицията на Съвета по проект за коригиращ бюджет № 2 на Европейския съюз за финансовата 2021 година беше приета на 23 април 2021 г.
            Пълният текст е публикуван за справки или изтегляне в електронен вид на уебсайта на Съвета: http://www.consilium.europa.eu/.
         
         
            Съставено в Брюксел на 23 април 2021 г.
            
               
                  За Съвета
               
               
                  Председател
               
               A. P. ZACARIAS
            
         
         
            (1)  ОВ L 193, 30.7.2018 г., стр. 1.
         
            (2)  OВ L 93, 17.3.2021 г., стр. 1.
         
            (3)  OВ L 117, 15.4.2020 г., стр. 3.